Document ID: 31981R3027

*****
ΚΑΝΟΝΙΣΜΟΣ (ΕΟΚ) αριθ. 3027/81 ΤΗΣ ΕΠΙΤΡΟΠΗΣ
της 22ας Οκτωβρίου 1981
περί τροποποιήσεως του κανονισμού (ΕΟΚ) αριθ. 2630/81 περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα της ζάχαρης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), και ιδίως το άρθρο 13 παράγραφος 2 και το άρθρο 37 παράγραφος 2,
Εκτιμώντας:
ότι το άρθρο 9 του κανονισμού (ΕΟΚ) αριθ. 2630/81 της Επιτροπής (2), προβλέπει, ιδίως, ότι τα πιστοποιητικά εισαγωγής για τους τύπους ζάχαρης που υπάγονται στην κλάση 17.01 του Κοινού Δασμολογίου, τα οποία αφορούν ποσότητα η οποία υπερβαίνει τους 10 τόνους, εκδίδονται την τρίτη εργάσιμη ημέρα από της καταθέσεως της αιτήσεως·
ότι οι ποσότητες προτιμησιακής ζάχαρης που εισάγονται στην Κοινότητα σύμφωνα με τον κανονισμό (ΕΟΚ) αριθ. 2782/76 της Επιτροπής της 17ης Νοεμβρίου 1976 περί θεσπίσεως των λεπτομερειών εφαρμογής για την εισαγωγή προτιμησιακής ζάχαρης (3), όπως τροποποιήθηκε από τον κανονισμό (ΕΟΚ) αριθ. 3475/80 (4), υπάγονται σε ειδικό καθεστώς· ότι, ως εκ τούτου, συντρέχει λόγος να εξαιρεθούν από το πεδίο εφαρμογής του άρθρου 9 του κανονισμού (ΕΟΚ) αριθ. 2630/81 και να προσαρμοσθεί κατά συνέπεια το εν λόγω άρθρο 9·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 9 του κανονισμού (ΕΟΚ) αριθ. 2630/81 αντικαθίσταται από το ακόλουθο κείμενο:
«Άρθρο 9
Χωρίς να θίγεται η εφαρμογή του άρθρου 22 του κανονισμού (ΕΟΚ) αριθ. 1785/81 τα πιστοποιητικά εξαγωγής και εισαγωγής για τη ζάχαρη που υπάγεται στην κλάση 17.01 του Κοινού Δασμολογίου, εκτός της ζάχαρης C και της προτιμησιακής ζάχαρης προς εισαγωγή στην Κοινότητα, σύμφωνα με τον κανονισμό (ΕΟΚ) αριθ. 2782/76, τα οποία αφορούν ποσότητα η οποία υπερβαίνει τους 10 τόνους, εκδίδονται την τρίτη εργάσιμη ημέρα από την κατάθεση της αιτήσεως.
Στην περίπτωση των πιστοποιητικών που αναφέρονται στο προηγούμενο εδάφιο και αφορούν ποσότητα η οποία δεν υπερβαίνει τους 10 τόνους, ο ενδιαφερόμενος δεν δύναται να καταθέσει την ίδια ημέρα και στην ίδια αρμόδια αρχή περισσότερες από μία αιτήσεις εκδόσεως ενός τέτοιου πιστοποιητικού.».
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 22 Οκτωβρίου 1981.

Labels: 3
17